בכל זאת יש בה משהו
אם לסלון נכנסת פתע; אשה יפה... אבל ממש,; המפלצות זוקפות לורנטה; ולוחשות כמו נחש:; אומרים שהיא יפה.  יפה היא?; בעצם שום דבר. כך סתם,; די נחמדה.   מה? נחמדה היא?; לא, אין בה כלום... אף כי אמנם...; בכל זאת יש בה משהו,; כן, יש בה איזה משהו,; לא טוב שהוא, לא רע שהוא,; אבל כיום זה משהו.; אפה הוא קצת גדול שהוא,; והילוכה קצת זול שהוא,; אך איזה גבר כלשהו; יכול את זה לסבול שהוא.; ואיזה כסיל אחרון שהוא; באיזה שיגעון שהוא; יכול למצוא עוד איך שהוא; גם בה דבר מה מושך שהוא.; לא, אין בה כל ממש שהוא,; ובכל זאת, יש בה משהו...; דורות שלמים חשבו אי פעם:; האהבה היא העיקר.; בא זמן חדש, הוחלף הטעם,; הגידו די, זה מיותר!; האהבה היא רק שרשרת,; משפט קדום ושקר מר.; נכון מאד. היא מיותרת; ואין בה כלום... אבל, מוזר...; בכל זאת יש בה משהו,; כן, יש בה איזה משהו...; או טוב שהוא, או רע שהוא...; אך זה בכל זאת משהו.; ויחד עם המשהו; נחוץ רק איזה מישהו,; שלא יהיה של מישהו; אלא כולו שלי שהוא.; כי יש בזה מין סוד שהוא,; ואיזה עוד ועוד שהוא,; שכך, בלי כל יסוד שהוא,; מתחיל הלב לרקוד שהוא.; לא, אין פה כל ממש שהוא,; אך זה בכל זאת משהו...; אומרים אנשי ירושלים:; כן, תל אביב, זה סתם גלגל...; אין פרופסורים בה כזית; ונביאים בה אין בכלל.; היסטוריה אין לה אף כזרת.; אין רצינות בה. אין משקל.; נכון מאוד, אדון וגברת,; לא, אין בה כלום... לא כלום... אבל...; בכל זאת יש בה משהו,; כן, יש בה איזה משהו...; שכלל עוד לא היה שהוא; והוא כולו שלה שהוא.; כי יש בה איזה זיק שהוא,; שכלל הוא לא מזיק שהוא.; ויש בה איזה חן שהוא,; שלאחרת אין שהוא...; כל צר ומעצור שהוא; אותה לא יעצור שהוא,; כי אין כל פחד. איכשהו; אצלה זה כבר ילך שהוא.; לא, אין בה כל ממש שהוא...; ובכל זאת יש בה משהו...; אומרים אישים פוליטיקאים:; נו מה זה מדינה עברית?; כבר מדינות יש כמו מים...; לא מעלה ולא מוריד.; זהו מושג שכלום בו אין.; מושג רחוק מאידיאל.; נכון מאוד. נכונותים.; אין כלום בו במושג, אבל...; בכל זאת יש בו משהו...; כן, יש בו איזה משהו...; לא כלום.. אבל עובדה שהוא; כבר באויר... אה? משהו...; ובלב כל יהודי שהוא; נותן זה איזה "צי" שהוא; וצחוק שהוא, ובכי שהוא; שלא יבין סתם מישהו.; כי יש בו דבר מה דק שהוא,; אבל כזה חזק שהוא; מכל ספרון לבן שהוא; וטנק וטומי גן שהוא.; לא כלום... לא כל ממש שהוא,; ובכל-זאת... יש פה משהו.; 